केंद्रीय मंत्री प्रताप सारंगी का बड़ा बयान- 'जिन लोगों को वंदे मातरम बोलने में दिक्कत हैं उन्हें...'  
डेयरी एवं मत्स्य पालन राज्यमंत्री प्रताप सारंगी का बड़ा बयान
'वंदे मातरम नहीं बोलने वाले को देश में रहने का हक नहीं'
ओडिशा से बीजेपी सांसद ने आर्टिकल 370 पर भी बात की
केंद्र सरकार द्वारा जम्मू-कश्मीर को विशेष दर्जा देने वाले अनुच्छेद 370 के ज्यादातर प्रावधानों को हटाए जाने का समर्थन करते हुए सारंगी ने कहा, 'इसे तो बहुत पहले ही हटा दिया जाना चाहिए था. इसके कारण कश्मीर के लोग देश की मुख्य धारा से अलग-थलग होकर रह गए थे, लेकिन अब मुख्यधारा से जुड़ने के बाद उनका भी विकास होगा.'ॉ
केंद्रीय मंत्री ने कहा, 'पूरा देश महात्मा गांधी (Mahatma Gandhi) की 150वीं जयंती मना रहा है. विडंबना देखिए, गांधी के हत्यारों (शरीर की हत्या करने वालों) नाथूराम गोडसे और नारायण आप्टे को तो फांसी मिली, लेकिन उस वक्त जिन्होंने उनकी आत्मा और जीवन मूल्यों को नष्ट किया, उन्हें कुर्सी मिली.' सारंगी ने कहा, 'अब ऐसे लोग ही आजादी की लड़ाई की आवाज बने 'वन्दे मातरम्' जैसे नारों का विरोध कर रहे हैं.'